**Call-for-papers: Vammaistutkimuksen tutkimuswebinaari 18.11.2021**

Suomen vammaistutkimuksen seura ry. järjestää tutkimuswebinaarin torstaina 18.11.2021 klo 10.00-16.15.

Webinaarin pääpuhujana on tutkijatohtori Marie Sépulchre Lundin yliopistosta. Sépulchren keynote-puheenvuoro koskee hänen käynnissä olevaa vammaisuutta ja syrjintää koskevaa tutkimustaan.

Tutkimuswebinaarin iltapäivä on varattu työryhmille, joissa webinaarin osallistujilla on mahdollisuus esitellä omaa tutkimustaan.

Kutsumme nyt työryhmiin humanistiseen tai yhteiskuntatieteelliseen vammaistutkimukseen kytkeytyviä esityksiä. Työryhmien teemat määritetään hyväksyttyjen abstraktien perusteella. Papers presented in English are also welcome!

Esittääksesi esitystä työryhmiin lähetä esityksestäsi abstrakti (max. 300 sanaa) 30.9.2021 mennessä osoitteeseen reetta.mietola(at)helsinki.fi. Voit lähettää abstraktisi osana leipätekstiä tai sähköpostin liitetiedostona. Myös abstraktinjättöä koskevat kysymykset voi lähettää yllä olevaan sähköpostiin.

Päätökset esitysten hyväksymisestä tehdään lokakuun puoleenväliin mennessä, jonka jälkeen työryhmien ohjelma julkaistaan Suomen vammaistutkimuksen seuran verkkosivuilla. Hyväksynnästä ilmoitetaan abstraktin lähettäneille sähköpostitse.

Webinaarin ohjelma (tarkentuu syksyn 2021 kuluessa):

Torstai 18.11.2021

|  |  |
| --- | --- |
| Klo 10.00-10.15 | Webinaarin avaus, Suomen vammaistutkimuksen seuran pj Reetta Mietola |
| Klo 10.15-12.00 | Keynote tutkijatohtori Marie Sépulchre: *Protecting individual rights or changing society? Comparing disability discrimination in Sweden and the United States*Kommenttipuheenvuoro 1: Pirkko Mahlamäki, pääsihteeri, Vammaisfoorumi ryKommenttipuheenvuoro 2 (ilmoitetaan myöhemmin) |
| Klo 12.00-13.00 | Lounastauko |
| Klo 13.00-14.30 | Rinnakkaiset työryhmät 1 |
| Klo 14.30-14.45 | Tauko |
| Klo 14.45-16.15 | Rinnakkaiset työryhmät 2 |

Osallistuminen:

Webinaari järjestetään Zoom-alustalla. Zoom-linkki lähetetään ilmoittautuneille noin kaksi vuorokautta ennen webinaaria.

Osallistumismaksut ovat seuraavat:

Suomen vammaistutkimuksen seuran jäsenet ja yhteisöjäsenet: 20€ (koskee myös uusia jäseniä)

Ei-jäsenet: 55€

Perustutkinto-opiskelijoille osallistuminen on ilmaista.

Ilmoittaudu webinaariin tästä: https://link.webropol.com/s/vatuwebinaari

Ilmoittautuminen webinaariin sulkeutuu 11.11.2021.

Ilmoittautumista, osallistumismaksuja ja seminaarin järjestelyjä koskevat kysymykset voi lähettää osoitteeseen sihteeri(at)vammaistutkimus.fi.

Tervetuloa!